ᱱᱟᱢᱳ ᱵᱷᱟᱨᱚᱛ (ᱴᱨᱮᱱ ᱥᱮᱴ)

ᱱᱟᱢᱳ ᱵᱷᱟᱨᱚᱛ ᱴᱨᱮᱱᱮᱥᱮᱴ ᱫᱚ ᱢᱤᱫᱴᱟᱝ ᱵᱷᱟᱨᱚᱛᱤᱭᱚ ᱤᱴᱮᱠᱴᱨᱤᱠ ᱢᱟᱞᱴᱤᱯᱚᱞ ᱤᱭᱩᱱᱤᱴ (EMU) ᱴᱨᱮᱱ ᱠᱟᱱᱟ, ᱡᱟᱦᱟᱸ ᱫᱚ ᱵᱤᱥᱮᱥ ᱞᱮᱠᱟᱛᱮ ᱨᱮᱯᱤᱰ ᱮᱠᱥ (ᱴᱚᱴᱷᱟ ᱟᱱᱟᱜ ᱨᱮᱯᱤᱰ ᱴᱨᱮᱱᱥᱤᱴ ᱥᱟᱨᱵᱷᱤᱥ) ᱞᱟᱹᱜᱤᱫ ᱵᱮᱱᱟᱣ ᱟᱠᱟᱱᱟ᱾ ᱯᱷᱨᱮᱸᱪ ᱨᱳᱞᱤᱝ ᱥᱴᱚᱠ ᱵᱮᱱᱟᱣᱤᱡ ᱟᱞᱥᱴᱚᱢ ᱦᱟᱭᱫᱽᱨᱟᱵᱟᱫᱽ ᱛᱮᱞᱮᱝᱜᱟᱱᱟ ᱨᱮ ᱟᱡᱟᱜ ᱤᱱᱡᱤᱱᱤᱭᱟᱨᱤᱝ ᱛᱟᱞᱢᱟ ᱨᱮ ᱱᱚᱶᱟ ᱨᱮᱹᱞ ᱫᱚᱭ ᱰᱤᱡᱟᱭᱤᱱ ᱞᱮᱫᱟ ᱟᱨ ᱥᱟᱵᱽᱞᱤ, ᱜᱩᱡᱽᱨᱟᱴ ᱵᱮᱱᱟᱣ ᱞᱮᱫᱟ᱾ ᱴᱮᱨᱮᱱ ᱨᱮᱭᱟᱜ ᱢᱤᱫᱴᱟᱝ ᱮᱨᱤᱰᱚᱭᱱᱟᱢᱤᱠ ᱰᱤᱡᱟᱭᱤᱱ ᱢᱮᱱᱟᱜᱼᱟ ᱡᱟᱦᱟᱸ  ᱠᱤᱞᱳᱢᱤᱴᱟᱨ / ᱴᱟᱲᱟᱝ (110 ᱢᱟᱭᱤᱞ ᱴᱟᱲᱟᱝ) ᱜᱚᱛᱤ ᱛᱮ ᱥᱟᱸᱜᱷᱟᱨ ᱚᱠᱛᱚ ᱰᱨᱟᱜᱽ ᱠᱚᱢᱼᱟ ᱾  

 ᱱᱟᱜᱟᱢ 

ᱨᱮᱯᱤᱰ ᱮᱠᱥ ᱯᱚᱨᱤᱥᱮᱵᱟ ᱩᱭᱦᱟᱹᱨ ᱠᱷᱟᱹᱛᱤᱨᱛᱮ, ᱢᱤᱫᱴᱟᱝ ᱱᱟᱶᱟ ᱥᱮᱢᱤ ᱦᱟᱭᱼᱥᱯᱤᱰ ᱴᱨᱮᱱ ᱨᱮᱭᱟᱜ ᱞᱟᱹᱠᱛᱤ ᱛᱟᱦᱮᱸ ᱠᱟᱱᱟ  ᱡᱟᱦᱟᱸ ᱫᱚ ᱵᱤᱥᱮᱥ ᱞᱮᱠᱟᱛᱮ ᱥᱮᱢᱤ ᱦᱟᱭᱼᱥᱯᱤᱴ ᱴᱚᱴᱷᱟ ᱨᱮ ᱨᱮᱞ ᱥᱟᱸᱜᱷᱟᱨ ᱞᱟᱹᱜᱤᱫ ᱵᱮᱱᱟᱣ ᱦᱩᱭ ᱞᱮᱱᱟ᱾  ᱒᱐᱒᱙ ᱥᱮᱨᱢᱟ ᱨᱮ ᱮᱱ.ᱥᱤ.ᱟᱨ.ᱴᱤ.ᱥᱤ ᱱᱚᱣᱟ ᱞᱟᱹᱜᱤᱫ ᱴᱮᱱᱰᱟᱨ ᱮᱦᱚᱵ ᱛᱟᱭᱚᱢ 'ᱢᱮᱠ ᱤᱱ ᱤᱱᱰᱤᱭᱟ' ᱟᱠᱷᱟᱲᱟ ᱞᱮᱠᱟᱛᱮ ᱴᱮᱨᱮᱱ ᱥᱮᱴ ᱠᱚᱫᱚ ᱞᱳᱠᱟᱞ ᱞᱮᱠᱟᱛᱮ ᱵᱮᱱᱟᱣ ᱞᱟᱹᱜᱤᱫ ᱜᱚᱴᱟ ᱦᱩᱭ ᱞᱮᱱᱟ᱾  ᱒᱐᱒᱐ ᱥᱮᱨᱢᱟ ᱨᱮᱭᱟᱜ ᱮᱛᱚᱦᱚᱵ ᱥᱮᱫ ᱮᱱ.ᱥᱤ.ᱟᱨ.ᱴᱤ.ᱥᱤ ᱥᱟᱵᱽᱞᱤ ᱨᱮ ᱵᱳᱢᱵᱟᱨᱰᱤᱭᱟᱨ ᱴᱨᱟᱱᱥᱯᱳᱨᱮᱥᱟᱱ ᱵᱮᱱᱟᱣ ᱞᱟᱹᱜᱤᱫ ᱴᱮᱨᱮᱱ ᱥᱮᱴ ᱧᱟᱢ ᱨᱮᱭᱟᱜ ᱠᱟᱹᱢᱤ ᱨᱮ ᱠᱟᱹᱣᱰᱤ ᱜᱚᱲᱚ ᱮᱢ ᱞᱮᱫᱟ᱾ ᱢᱮᱠ ᱤᱱ ᱤᱱᱰᱤᱭᱟ ᱟᱠᱷᱟᱲᱟ ᱞᱮᱠᱟᱛᱮ ᱗᱕% ᱨᱮᱭᱟᱜ ᱮᱛᱚᱦᱚᱵ ᱞᱟᱹᱠᱛᱤ ᱨᱮᱱᱟᱜ ᱵᱤᱨᱩᱫᱨᱮ ᱴᱮᱨᱮᱱ ᱨᱮ ᱕᱐% ᱞᱳᱠᱟᱞ ᱩᱯᱟᱹᱭ ᱫᱚᱦᱚ ᱞᱟᱹᱜᱤᱫ ᱴᱮᱱᱰᱟᱨ ᱢᱩᱪᱟᱹᱫ ᱦᱩᱭ ᱞᱮᱱᱟ᱾  ᱥᱮᱨᱢᱟ ᱨᱮᱭᱟᱜ ᱢᱩᱪᱟᱹᱫ ᱥᱮᱫ, ᱴᱮᱨᱮᱱ ᱨᱮᱭᱟᱜ ᱰᱤᱡᱟᱭᱤᱱ ᱫᱚ ᱦᱚᱲ ᱠᱚ ᱴᱷᱮᱱ ᱥᱚᱫᱚᱨ ᱦᱩᱭ ᱞᱮᱱᱟ᱾ ᱴᱮᱨᱮᱱ ᱨᱮᱭᱟᱜ ᱥᱴᱮᱱᱞᱮᱥ ᱥᱴᱤᱞ ᱨᱮᱭᱟᱜ ᱦᱚᱲᱢᱚ ᱑᱘᱐ ᱠᱤᱞᱳᱢᱤᱴᱟᱨ/ᱴᱟᱲᱟᱝ ᱨᱮᱭᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱛᱟᱹᱯᱤᱥ ᱞᱟᱹᱜᱤᱫ ᱵᱮᱱᱟᱣ ᱦᱩᱭ ᱞᱮᱱᱟ᱾ 

᱒᱐᱒᱓ ᱥᱮᱨᱢᱟ ᱨᱮᱭᱟᱜ ᱑᱙ ᱚᱠᱴᱳᱵᱚᱨ ᱴᱨᱮᱱ ᱥᱮᱴ ᱨᱮᱭᱟᱜ ᱧᱩᱛᱩᱢ ᱨᱮᱯᱤᱰ ᱮᱠᱥ ᱠᱷᱚᱱ ᱱᱟᱢᱳ ᱵᱷᱟᱨᱚᱛ ᱠᱚᱨᱟᱣ ᱦᱩᱭ ᱞᱮᱱᱟ᱾

 ᱤᱝᱡᱤᱱᱤᱭᱟᱨᱤᱝ 

 ᱵᱟᱦᱨᱮ ᱨᱮ 
ᱰᱷᱮᱨ ᱛᱟᱹᱯᱤᱥ ᱛᱮ ᱥᱟᱸᱜᱷᱟᱨ ᱚᱠᱛᱚ ᱵᱮᱱᱟᱣ ᱦᱚᱭ ᱰᱨᱟᱜᱽ ᱨᱮ ᱴᱮᱠᱟᱣ ᱠᱚᱢ ᱞᱟᱹᱜᱤᱫ ᱛᱮ ᱴᱮᱨᱮᱱ ᱫᱚ ᱢᱤᱫᱴᱟᱝ ᱮᱨᱳᱰᱟᱭᱱᱟᱢᱤᱠ ᱴᱷᱚᱱᱴᱟ ᱠᱳᱱ ᱥᱟᱶᱛᱮ ᱢᱤᱫᱴᱟᱝ ᱥᱴᱮᱱᱞᱮᱥ ᱥᱴᱤᱞ ᱨᱮᱭᱟᱜ ᱦᱚᱢᱲᱚ ᱞᱟᱹᱜᱤᱫ ᱵᱮᱱᱟᱣ ᱦᱩᱭ ᱟᱠᱟᱱᱟ᱾  ᱴᱮᱨᱮᱱ ᱨᱮᱭᱟᱜ ᱥᱴᱮᱱᱞᱮᱥ ᱥᱴᱤᱞ ᱨᱮᱭᱟᱜ ᱚᱡᱮᱛᱮ ᱱᱚᱶᱟ ᱨᱮᱭᱟᱜ ᱳᱡᱚᱱ ᱚᱱᱢᱟᱱ ᱞᱮᱠᱟᱛᱮ ᱠᱚᱢ ᱜᱮᱭᱟ᱾ ᱟᱞᱜᱟᱛᱮ ᱵᱚᱞᱚᱱ ᱟᱨ ᱪᱟᱞᱟᱜ ᱞᱟᱹᱜᱤᱫ ᱥᱟᱱᱟᱢ ᱠᱟᱢᱲᱟ ᱨᱮ ᱛᱩᱨᱩᱭ ᱜᱚᱴᱟᱝ ᱫᱩᱣᱟᱹᱨ ᱢᱮᱱᱟᱜᱼᱟ, ᱵᱮᱯᱟᱨᱤᱭᱟᱹ ᱠᱟᱢᱲᱟ ᱨᱮᱫᱚ ᱯᱩᱱᱭᱟ ᱵᱟᱨ ᱥᱟᱜ ᱵᱟᱨᱭᱟ ᱠᱟᱛᱮ᱾ ᱥᱟᱱᱟᱢ ᱠᱟᱢᱲᱟ ᱨᱮ ᱰᱟᱵᱚᱞ ᱜᱞᱟᱡᱽᱰ,, ᱴᱣᱢᱯᱟᱨ ᱥᱮᱯᱷᱴᱤ ᱠᱟᱸᱪ ᱨᱮᱭᱟᱜ ᱩᱭᱱᱰᱳ ᱢᱮᱱᱟᱜᱼᱟ᱾

 ᱵᱷᱤᱛᱨᱤ ᱨᱮ 
ᱴᱮᱨᱮᱱ ᱨᱮ ᱒×᱒ ᱦᱚᱲ ᱠᱚ ᱞᱟᱹᱜᱤᱫ ᱫᱩᱲᱩᱵ ᱴᱷᱟᱶ ᱥᱟᱶᱛᱮ ᱡᱟᱸᱜᱟ ᱫᱚᱦᱚ ᱨᱮᱭᱟᱜ ᱵᱚᱱᱫᱮᱡ ᱢᱮᱱᱟᱜᱼᱟ᱾ ᱟᱹᱰᱤ ᱡᱟᱹᱥᱛᱤ ᱚᱠᱛᱚ ᱨᱮ ᱥᱮᱱ ᱠᱟᱛᱮ ᱪᱟᱞᱟᱜ ᱦᱚᱲ ᱠᱚ ᱞᱟᱹᱜᱤᱫ ᱰᱟᱦᱟᱨ ᱨᱮ ᱜᱨᱟᱵ ᱦᱮᱱᱰᱮᱞ ᱟᱨ ᱛᱩᱲᱟᱹ ᱢᱮᱱᱟᱜᱼᱟ ᱾ ᱪᱮᱫᱟᱜ ᱥᱮ ᱱᱚᱶᱟ ᱫᱚ ᱴᱚᱴᱷᱟ ᱨᱮᱭᱟᱜ ᱨᱮᱞ ᱯᱚᱨᱤᱥᱮᱵᱟ ᱞᱟᱹᱜᱤᱫ ᱵᱮᱱᱟᱣ ᱟᱠᱟᱱᱟ , ᱱᱚᱶᱟ ᱨᱮ ᱢᱤᱫᱴᱟᱝ ᱪᱮᱛᱟᱱ ᱨᱮ ᱡᱤᱱᱤᱥ ᱫᱚᱦᱚ ᱨᱮᱠ ᱢᱮᱱᱟᱜᱼᱟ ᱾ ᱰᱤᱡᱤᱴᱮᱞ ᱜᱩᱱ ᱨᱮᱭᱟᱜ ᱠᱟᱛᱷᱟ ᱞᱟᱹᱭ ᱞᱮᱱᱠᱷᱟᱱ ᱴᱮᱨᱮᱱ ᱨᱮ ᱳᱣᱟᱭᱼᱯᱷᱟᱭᱤ, ᱦᱚᱲ ᱠᱚ ᱞᱟᱹᱜᱤᱫ ᱞᱟᱹᱭ ᱥᱚᱫᱚᱨ ᱟᱨ ᱰᱤᱥᱯᱮᱞᱮ ᱥᱤᱥᱴᱮᱢ ᱢᱮᱱᱟᱜᱼᱟ, ᱢᱤᱫᱴᱟᱝ ᱤᱱᱯᱷᱳᱴᱮᱱᱢᱮᱱᱴ ᱰᱤᱥᱯᱮᱞᱮ, ᱰᱟᱭᱱᱟᱢᱤᱠ ᱨᱩᱴ ᱢᱮᱯ ᱰᱤᱥᱯᱮᱞᱮ ᱟᱨ ᱫᱩᱜ ᱫᱟᱨᱟᱢ ᱥᱟᱹᱜᱟᱹᱭ ᱨᱮᱭᱟᱜ ᱥᱩᱵᱤᱫᱷᱟᱹ ᱢᱮᱱᱟᱜᱼᱟ᱾ ᱫᱟᱲᱮ ᱨᱮᱭᱟᱜ ᱠᱟᱹᱢᱤ ᱞᱮᱠᱟᱛᱮ ᱵᱮᱣᱦᱟᱨ ᱞᱟᱹᱜᱤᱫ ᱴᱨᱮᱱ ᱥᱮᱴ ᱠᱚ ᱢᱩᱫᱽᱨᱮ ᱢᱮᱱᱟᱜᱼᱟ ᱯᱚᱨᱚᱥᱚᱯᱚᱨᱮᱱ ᱞᱟᱭᱴᱤᱝ ᱟᱨ ᱞᱚᱞᱚᱥᱚᱝ ᱥᱟᱢᱲᱟᱣ ᱦᱚᱨᱟ ᱾ ᱴᱮᱨᱮᱱ ᱨᱮ ᱢᱤᱫᱴᱟᱝ ᱩᱯᱨᱩᱢᱟᱱᱟᱜ ᱪᱟᱠᱟ ᱟᱱ ᱪᱮᱭᱟᱨ ᱨᱮᱭᱟᱜ ᱴᱷᱟᱣ ᱥᱟᱶ ᱦᱚᱸ ᱥᱮᱴᱮᱨ ᱨᱮᱭᱟᱜ ᱡᱟᱭᱜᱟ ᱢᱮᱱᱟᱜᱼᱟ᱾ ᱴᱮᱨᱮᱱ ᱨᱮ ᱨᱩᱠᱷᱤᱭᱟᱹ ᱨᱮᱭᱟᱜ ᱠᱟᱛᱷᱟ ᱞᱟᱹᱭ ᱞᱮᱱᱠᱷᱟᱱ, ᱴᱮᱨᱮᱱ ᱨᱮ ᱥᱮᱸᱜᱮᱞ ᱟᱨ ᱫᱷᱩᱣᱟᱹ ᱪᱤᱱᱦᱟᱹᱣᱟᱜ, ᱥᱤ.ᱥᱤ.ᱴᱤ.ᱵᱷᱤ ᱥᱮᱸᱜᱮᱞ ᱟᱹᱬᱤᱡᱟᱜ ᱟᱨ ᱫᱩᱣᱟᱹᱨ ᱦᱟᱞᱚᱛ ᱩᱫᱩᱜᱟᱜ ᱥᱟᱶ ᱛᱮ ᱱᱟᱶᱟᱱ ᱴᱮᱨᱮᱱ ᱠᱚᱱᱴᱨᱳᱞ ᱢᱳᱱᱤᱴᱟᱨ ᱥᱤᱥᱴᱮᱢ ᱴᱮᱠᱱᱚᱞᱚᱡᱤ ᱟᱨ ᱱᱚᱶᱟ ᱨᱮᱭᱟᱜ ᱟᱜᱟᱢ ᱩᱭᱦᱟᱹᱨ ᱟᱨ ᱦᱟᱞᱚᱛ ᱵᱮᱥ ᱞᱮᱠᱟᱱ ᱢᱚᱱᱴᱤᱴᱚᱨᱤᱝ ᱜᱩᱱ ᱠᱚ ᱢᱮᱱᱟᱜᱼᱟ᱾

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ